**Záznam z Verejnej prezentácie a prerokovania projektu „Rozvoj governance a úrovne IB a KyB v podsektore VS“**

Dátum: 29. apríl 2021, 14:00– 15:30 hod.

Miesto konania: online Webex

Prítomní:

|  |  |  |  |
| --- | --- | --- | --- |
|  | Inštitúcia | Menovaní | Prítomní |
| 1 | MIRRI | Ing. Martin Florián, PhD. | Prítomný |
| 2 | MIRRI | Mgr. Sabína Valachová | Prítomný |
| 3 | MIRRI | Pavol Rybár | Prítomný |
| 4 | MIRRI | Jozef Stanko | Prítomný |
| 5 | MIRRI | Mgr. Martin Thurzo | Prítomný |
| 6 | MIRRI | Ferdinand Vavrík | Prítomný |
| 7 | MIRRI | Paulína Podvojská | Prítomný |
| 8 | MIRRI | Michal Rosol | Prítomný |
| 9 | MIRRI | Viktor Klik | Prítomný |
| 10 | MIRRI | Ivan Kopáčik | Prítomný |
| 11 | MIRRI | Miroslav Pištek | Prítomný |
| 12 | Gratex International a.s | Ing. Martin Benko | Neprítomný |
| 13 | Kompetenčné a certifikačné centrum kybernetickej bezpečnosti | Martina Lisická | Prítomná |
| 14 | Kompetenčné a certifikačné centrum kybernetickej bezpečnosti | Ing. David Dvořák, CISA, CISM, CRISC, CDPSE | Prítomný |
| 15 | Partnerstvá pre prosperitu (PPP) | Milan Ištván | Neprítomný |
| 16 | Ministerstvo zahraničných vecí a európskych záležitostí SR | Ján Chutňák | Prítomný |
| 17 | Ministerstvo dopravy a výstavby SR | Ivan Gašparík, Ing. | Prítomný |
| 18 | Ministerstvo dopravy a výstavby SR | Dana Sauer Guráňová, Ing. | Prítomná |
| 19 | Ministerstvo dopravy a výstavby SR | Anna Danková, Ing. | Prítomná |
| 20 | Ministerstvo dopravy a výstavby SR | Juraj Markovič, Mgr. | Neprítomný |
| 21 | Novo Funding s.r.o. | Ing. Anna Kasnárová | Prítomná |
| 22 | isitslovakia | Roman Václav, LL.M, MBA | Neprítomný |
| 23 | ÚNMS SR | Ing. Nikoleta Krasulová | Prítomná |
| 24 | ÚNMS SR | Ľubomír Lacika | Prítomný |
| 25 | žive/Ringier Axel Springer SK | Lukáš Kosno | Prítomný |
| 26 | žive/Ringier Axel Springer SK | Filip Hanker | Prítomný |
| 27 | Ministerstvo zdravotníctva SR | Baráthová Anna | Prítomná |
| 28 | Ministerstvo zdravotníctva SR | Peter Frolo | Prítomný |
| 29 | Ministerstvo zdravotníctva SR | Miroslav Odor | Prítomný |
| 30 | Ministerstvo zdravotníctva SR | Kristína Smatanová | Prítomná |
| 31 | Protimonopolný úrad Slovenskej republiky | Ing. Branislav Müller | Prítomný |
| 32 | Protimonopolný úrad Slovenskej republiky | Ján Vacula | Prítomný |
| 33 | Slovensko.Digital | Ľubor Illek | Prítomný |
| 34 | MPSVR SR | Peter Belák | Prítomný |
| 35 | MPSVR SR | Branislav Brza | Prítomný |
| 36 | MPSVR SR | Boris Pavlis | Prítomný |
| 37 | MPSVR SR | František Hegedus | Prítomný |
| 38 | MINV SR | Ing. Eduard Petrovský | Prítomný |
| 39 | Štatistický úrad SR | JUDr. Ivana Dopiráková | Prítomná |
| 40 | Ministerstvo životného prostredia | Mgr. Eva Rusnáková | Prítomná |
| 41 |  | Andrej Dobrovodský | Prítomný |
| 42 | PS3.sk | Jana Mlynarčíková | Prítomná |

Program

1. Zahájenie zasadnutia p. Florián
2. Prezentovanie prezentáciu na tému Projekt „Rozvoj governance a úrovne informačnej a kybernetickej bezpečnosti v podsektore VS“ p. Rybár
3. Diskusia
4. Záver zasadnutia

**K bodu 1:**

Pán Florián privítal všetkých zúčastnených a predal slovo p. Rybárovi, ktorý prevedie účastníkov prezentáciou horizontálneho projektového zámeru a prístupu k projektu pre dopytovú výzvu „Rozvoj governance a úrovne informačnej a kybernetickej bezpečnosti v podsektore VS“.

**K bodu 2:**

P. Rybár privítal všetkých zúčastnených a navrhol aby otázky, ktoré majú alebo budú mať k prezentácii, boli položené po skončení prezentácie. P. Rybár odprezentoval prezentáciu, ktorá bola zdieľaná všetkým zúčastneným a vysvetlil že, každá pripomienka, ktorá prišla od subjektov, bola náležite zapracovaná alebo vysvetlená a niektoré pripomienky od Slovensko.Digital boli zamietnuté. V MetaIS sú pripomienky sprístupnené, podotkol, že pri každej zamietnutej pripomienke je vysvetlenie prečo nebola pripomienka akceptovaná. Po ukončení prezentácie p. Rybár vyzval zúčastnených aby prešli k diskusii.

**K bodu 3:**

Diskusiu otvoril p. Kopáčik prvou otázkou o poradí otázok, ktoré budú kladené.

P. Rybár upovedomil zúčastnených, že necháva voľný priebeh kladeniu otázok z ich strany, stačí aby sa prihlásili o slovo a dodal, že prezentácia, ktorú odprezentoval bude sprístupnená na MetaIS.

p. Dopiráková sa prihlásila k slovu a položila otázku „V rámci sekundárnych aktivít aký budget bude vyčlenený na Dopytovú výzvu? Môžu subjekty žiadať o viac SW, HW? Bude sa dokladovať aj výstupná správa?

p. Rybár – V rámci rozpočtu 5 miliónov € budú mať inštitúcie možnosť požiadať o sumu do výšky 200 tisíc €. Záleží od záujmu o Dopytovú výzvu, ak sa prihlási málo inštitúcií bude to limitované na jednu inštitúciu vo výške 500 tisíc €. Inštitúcie môžu žiadať aj o viac softvérov a hardvérov, ak budú vedieť preukázať z analýzy rizík, že potrebujú iné opatrenia a budú vedieť preukázať ich efektívnosť. Hodnotiť to bude Sekcia kybernetickej bezpečnosti a zároveň hodnotitelia v procese žiadosti o NFP. Následne môžete žiadať aj o iné opatrenia do predpokladanej výšky 500 tisíc €.

Pán Rybár oboznámil účastníkov s novinkou, že povinnou prílohou Dopytovej výzvy bude súhlas Sekcie kybernetickej bezpečnosti. Predtým ako budú inštitúcie žiadať o Dopytovú výzvu predložia stručný projektový zámer, čo chcú realizovať. V prípade, ak chcú sekundárne opatrenia, Sekcia kybernetickej bezpečnosti si pozrie ich analýzu rizík plus prípadne ďalšie oblasti, ktoré spomenul v prezentácii. Na základe konzultácie SKB so žiadateľom sa vyhodnotí či je reálne to čo žiadateľ navrhuje.

p. Dopiráková – Bude sa dokladovať aj Výstupná správa z auditu kybernetickej bezpečnosti?

p. Rybár – Nie, ak ju budete mať bude to prínosné ale podmienkou to nebude.

P. Odor – V prípade ak má ministerstvo napríklad 60 organizácií, ktoré sú základnou službou, vieme ich v tomto projekte obsiahnuť? Môžu sa prihlásiť samostatne alebo môžu aj cez ministerstvo?

p. Rybár – Podriadené organizácie môžu žiadať prostredníctvom ministerstva, alebo ak majú samostatné IČO a sú samostatné môžu žiadať aj samostatne.

p. Odor – doplňujúca otázka ku dopytovým výzvam - Ak samostatná organizácia dostane finančný príspevok, nebude to centralizované, napríklad že MIRRI vysúťaží napríklad 5 dodávateľov a uzavrie rámcovú zmluvu?

p. Rybár – Nie, každý si bude realizovať verejné obstarávanie sám. MIRRI poskytne šablónu na vyhlásenie VO, ktorú môžu žiadatelia použiť. Stačí vložiť iba veci, ktoré chcú z Dopytovej výzvy realizovať, prípadne zmeniť hlavičku a následne by mal byť dokument pripravený na vyhlásenie verejného obstarávania.

p. Illek – Pochválil prístup vnímania dopytovej výzvy ako projektu a to, že je pre dopytovú výzvu vypracovaná štúdia uskutočniteľnosti. Následne požiadal o vysvetlenie celej situácie, a položil viacero otázok: „V štúdii uskutočniteľnosti sa spomína, že ste vychádzali z Self-assessment dotazníku, budú výsledky z doterajších Self-assessment dotazníkov dostupné? Zaujímalo by ma tiež zhodnotenie za celú verejnú správu v governance oblasti. Zameriavate sa len na ústredné orgány alebo najväčšie inštitúcie ale čo tie ostatné inštitúcie? Kto môžu byť oprávnení žiadatelia dopytovej výzvy? Aký pokrok v governance oblasti, v oblasti kybernetickej bezpečnosti chceme dosiahnuť?“

p. Rybár – Áno, realizujeme Self-assessment dotazníky, zatiaľ z nich nemáme výsledky pretože sú v procese distribúcie jednotlivým inštitúciám. Očakávame, že informácie z dotazníkov budeme mať spracované do mesiaca. Ak budeme mať výsledky, nebudeme zverejňovať celé výsledky pretože sú to citlivé informácie. Ale agregátna informácia bude poskytnutá. Pri príprave dopytovej výzvy a Cost Benefit Analýzy sme prechádzali centrálny register zmlúv a hľadali sme koľko stojí implementácia takýchto opatrení. Tým, že je nedostatok odborníkov v tejto oblasti, pravdepodobne drvivá väčšina inštitúcií si to bude realizovať za externej podpory. Preto MIRRI realizuje Self-assessment dotazník, aby sme zistili reálny stav v oblasti kybernetickej bezpečnosti vo verejnej správe. Oprávneným žiadateľom sú ústredné orgány a podriadené organizácie, boli zvolené preto, pretože v tejto oblasti očakávame najväčší impact. V prípade však, že bude záujem, MIRRI bude vyvíjať aktivity aby bola takáto dopytová výzva otvorená aj širšiemu okruhu inštitúcií. Pripomienky zo strany Slovensko.Digital ku Cost Benefit Analýze, že ju považuje za nedostatočne vypracovanú ale p. Rybár s touto pripomienkou nesúhlasí a myslí si, že je analýza vypracovaná dostatočne.

p. Florián – Môžeme poskytovať iba agregátne informácie o výsledkoch Self-assessment dotazníku. Momentálne sa v druhom kole rozširuje okruh inštitúcií, ktorým je odoslaný Self-assessment dotazník. Zatiaľ máme predbežne vyhodnotené 4 dotazníky a rozširujeme ďalších 8 dotazníkov. Vieme, že základy v oblasti governance, compliance a risk management nie sú dobre kvantifikované a metodicky jednotne usmernené, preto sa chceme sústrediť na tieto základy.

p. Illek – Položil otázku na poskytnutie materiálov v rámci dopytovej výzvy.

p. Rybár – Ak má Slovenskodigital návrhy ako zlepšiť procesy, MIRRI ich privíta.

p. Kopáčik – V dopytovej výzve si nevšimol zmienku o budovaní kompetencií na strane žiadateľov, aj keď dostanú vypracovanú bezpečnostnú dokumentáciu je tam riziko že procesy nebudú naštartované. Otázka znie: „V rámci dopytovej výzvy sa uvažuje o tom, že žiadatelia by mohli navrhovať aktivity, ktoré súvisia s budovaním kompetencií a vzdelávaní alebo takáto činnosť bude predmetom budúcej samostatnej dopytovej výzvy?“

p. Rybár – Neuvažuje sa o tom vzhľadom na malý rozpočet. Chceme sa zamerať na menšie projekty, ktoré prinesú výsledky. Druhý dôvod je duplicita s iným projektom s názvom CyberArena, ktorý je už schválený. V tomto projekte je komplexne pokryté budovanie a výučba kybernetickej bezpečnosti na všetkých inštitúciách.

p. Kopáčik – Povinné osoby môžu žiadať o vzdelanie, ktoré súvisí s analýzou rizík, riadením rizík a podobne v jednom projekte a v tomto projekte môžu žiadať o spracovanie bezpečnostnej dokumentácie , návrh na zaradenie procesov?

p. Rybár – Áno, výučba a vzdelávacie aktivity v tomto projekte absentujú.

p. Illek –Nemali by byť výsledkom dopytovej výzvy v oblasti governance, namiesto dokumentov zavedené procesy, procesy riadenia bezpečnosti?

p. Rybár- Výsledkom by mal byť proces.

p. Florián – Nechceme aby sa dokumenty následne nepoužívali, okrem toho, že to má viesť k redesing procesov súvisiacich s kybernetickou a informačnou bezpečnosťou, chceme aby okrem knowledge tranferu boli zapojené aj všetky úrovne riadenia danej organizácie až po štatutárov, aby to bolo v kontexte riadenia celej organizácie.

p. Rybár – Do oblasti kybernetickej bezpečnosti majú smerovať ďalšie investície z fondu obnovy. Preto, predtým ako budeme nejaké opatrenia realizovať je potrebné spraviť analýzu rizík a Business Impact Analýzu. Bez analýzy rizík zavedenia procesu sa to môže minúť účinku.

p. Illek: Položil otázku: „Očakávate, že do dopytovej výzvy sa zapojí asi 20 subjektov, prečo nie 40 subjektov? Ako ste prišli na to číslo?“

p. Rybár – Na jednu inštitúciu sme odhadli približne 200 tisíc €, ak vydelíme 5 miliónov 200 tisícmi, vyšlo nám približne 30 subjektov, ktorí sa môžu uchádzať o dopytovú výzvu. Sekundárne opatrenia sú hlavne z toho dôvodu, že ak by sa stalo, že bude malý záujem peniaze vieme alokovať na tieto sekundárne opatrenia aby neprepadli, v opačnom prípade by prepadli.

p. Illek- Čo budete robiť aby sa prihlásilo dostatočné množstvo inštitúcií do dopytovej výzvy a suma bola vyčerpaná?

p. Rybár - Budeme posielať dotazníky, v ktorom spomíname túto dopytovú výzvu, cez ktorú bude možné zlepšovať opatrenia, plus urobíme aktivity z oblasti publicity dopytovej výzvy. Predpokladáme, že naplníme počet 30 subjektov, ktorí sa prihlásia ale ak nie urobíme reklamu dopytovej výzve.

p. Odor – Podotkol, žeby sa nebál o záujem zo strany inštitúcií, nakoľko určite by sa zapojilo Ministerstvo zdravotníctva so svojimi 100 podorganizáciami. Položil otázku či by mohol p. Rybár vysvetliť SOC, ktorý spomínal.

p. Rybár - SOC je myslený ako jedno zo sekundárnych opatrení, ak na to ostane rozpočet- radi by sme urobili pilot riešenie s názvom SOC ako služba. To znamená, že máme pripravené peniaze na 2 roky prevádzky SOC ako služby. Pilotné riešenie by malo byť v tom, že chceme porovnať takéto komerčné riešenie SOC ako služby by fungovalo lepšie ako veľké SOC, ktoré sa budujú z eurofondov alebo, ktoré si budujú inštitúcie samostatne. Výhodou SOC ako služby je, že je možné ho rýchlo spustiť a nebude problém s ľuďmi, pretože komerčný provider už ľudí má a nebude potrebný ich nábor.

p. Kopáčik – Položil otázku, v prípade, ak sa chce niekto prihlásiť, aký je postup?

p. Rybár – 1. kontaktovanie SKB, 2. na dokument dá stanovisko, stanovisko bude povinnou prílohou výzvy, my pripravíme šablónu ako má výzva vyzerať a bolo to jednoduché vyplniť, ak sa podá žiadosť o NFP, musí vyhlásiť VO, následne je to bežný projekt z fondov. Výzva má byť publikovaná v júli. Je predpoklad, že bude meškať, vyhodnotenie niekedy na konci jesene, možno v novom roku môžete robiť VO, ak si dáte VO do 70 tisíc môžete dať ako zákazku s nízkou hodnotou.

p. Illek – Navrhol aby sa v pracovnej skupine PS7 rozobrala dopytová výzva a spýtal sa kedy budú dostupné šablóny.

p. Rybár – Ubezpečil, že budú zverejnené všetkým a momentálne sa pripravuje verejné obstarávanie k šablónam.

p. Illek – Bude povinné použitie šablón? Budú rôzne pre malé/veľké organizácie?

p. Florián – Šablóny sú odporúčané, budú slúžiť na uľahčenie, budú slúžiť pre stredné orgány, ale môžu sa použiť aj v menších organizáciách.

p. Rybár – Dodal, že bude jeden set šablón.

P. Illek - Navrhol individuálne stretnutie.

p. Rybár – Zhodnotil, že nie sú ďalšie otázky a novinky budú na webe MIRRI, samotná dop. výzva by mala ísť na pripomienkovanie do prac. skupiny

p. Kopáčik – Sa spýtal na vzdelávací prvok - školenie zamestnanca – je vysoká pravdepodobnosť, že to bude škrtnuté.

p. Illek - Školenia k riadeniu rizík, malo by sa to dať uskutočniť.

p. Kopáčik – Navrhol zmenu názvu „školenia“ na workshop s dodávateľom alebo zmena na iný popis- kde bude prebiehať transfer znalostí, výsledkom bude zvýšenie kompetencií.

p. Rybár - Slovo workshop je možné použiť pri možnosti zvýšenia kompetencií zamestnancov.

**K bodu 4:**

P. Florián vyzval zúčastnených k nápadom a pripomienkam, ktoré MIRRI privíta. Zúčastnení môžu pripomienky a návrhy zaslať tímu MIRRI, ktorý s nimi bude komunikovať.

P. Florián sa poďakoval za účasť všetkým zúčastneným a pozitívne zhodnotil dnešné stretnutie a poprial príjemný zvyšok dňa.